Lars Enarsonin opetusta
JERUSALEMIN MUUREILLA ERIKOISSARJA
Alef-kurssi 1/16: Lupaus ennalleen asettamisesta
Shalom ja tervetuloa erikoissarjaamme!
Käsittelemme kristinuskon juutalaisia juuria Alef-kurssissa.
Alef on heprean aakkosista ensimmäinen.
Monet ovat kuulleet Alfa-kursseista.
Niissä puhutaan kristinuskon perusteista, -
jotka ovat kehittyneet apostolien ajan jälkeen.
Tämä kurssi on nimeltään Alef. Katsomme, miten kaikki alkoi.
Tutkijoiden mukaan kristinusko oli aluksi osa juutalaisuutta.
Kaikki apostolit olivat käyneet synagogassa pienestä pitäen.
Heitä oli opettanut Jeesus, joka oli rabbi.
He olivat oppineet Mooseksenkirjat synagogassa ulkoa.
Pyhä Henki laskeutui helluntaipäivänä, -
jolloin juutalaiset olivat juhlimassa Jerusalemin temppelissä.
Kesti vuosia, ennen kuin ensimmäiset pakanat tulivat uskoon.
Vähitellen apostolien ajan jälkeen, noin vuodesta 80 alkaen, -
kristillisyys ja kirkko alkoivat muovautua.
Miltä usko näytti ennen vuotta 80?
10 vuotta aiemmin oli Jeesuksen veli Juuda kirjoittanut: -
Jae 3: "Rakkaani! Kun minulla on ollut harras halu kirjoittaa -
teille yhteisestä pelastuksestamme, tuli minulle pakko kirjoittaa -
ja kehoittaa teitä kilvoittelemaan sen uskon puolesta, -
joka kerta kaikkiaan on pyhille annettu."
Jae kirjoitettiin vähintään 10 vuotta ennen, -
kuin alkoi kirkon muovautumisesta alkoi näkyä merkkejä.
Tässä Juuda kehotti säilyttämään pyhille annettu usko.
Sitä uskoa tarkastelemme Alef-kurssissa.
Ensimmäinen luento käsittelee lupausta ennalleen asettamisesta.
Aloitamme Matt. 17:1:stä.
Siinä kerrotaan Jeesuksesta ja kolmesta lähimmästä opetuslapsesta.
Nämä olivat saaneet olla mukana ilmestysvuorella, -
Jeesuksen eli Jeshuan kanssa.
Jeesuksen hepreankielinen nimi on Jeshua.
Vuorella Jeesus oli näyttänyt kirkkautensa ja tulemuksensa.
Pietari kirjoittaa tapahtumasta toisessa kirjeessään: -
"Teimme teille tiettäväksi Herran voimaa ja tulemusta."
Kolme lähintä tiesivät Jeesuksen olevan luvattu Messias.
Luetaan jakeesta 10, kun seuruen laskeutui vuorelta.
Opetuslapset kysyivät Jeesukselta: -
"Miksi... kirjanoppineet sanovat, että Eliaan pitää tulla ensin?"
Ajatus oli peräisin Vanhasta testamentista.
Profeetta Malakia lupasi, että Elia tulee ennen Messiasta.
Hän kääntäisi isien sydämet lasten puoleen ja päinvastoin.
Sitä he olivat saaneet kuulla nuoresta pitäen.
Juutalaiset uskovat edelleen, että Elia tulee ennen Messiasta -
ja esittelee heille Messiaan.
Luetaan, mitä Jeesus vastasi opetuslapsille.
Jae 11: "Elia todellakin tulee -
ja asettaa kaiken kohdalleen."
Eli profeetta Elia saapuu valmistamaan tietä Messiaalle -
ja asettamaan kaiken kohdalleen.
Kohdalleen asettaminen tarkoittaa -
entiseen tai parempaan kuntoon saattamista.
Kristinusko erkani aikanaan juutalaisuudesta.
Mutta apostolien aikainen usko asetetaan lopunaikoina ennalleen.
Jae 12: "Mutta minä sanon teille, että Elias on jo tullut.
Mutta he eivät tunteneet häntä, -
vaan tekivät hänelle, mitä tahtoivat.
Samoin myös Ihmisen Poika saa kärsiä heiltä.'
Silloin opetuslapset ymmärsivät -
hänen puhuneen heille Johannes Kastajasta."
Aluksi Jeesus sanoi: "Elia tulee."
Silloin Johannes Kastaja oli jo kuollut.
Sitten Jeesus sanoi, että Elia oli jo tullut.
Siinä hän puhui Johannes Kastajasta.
Enkeli Gabriel oli sanonut Johanneksen isälle, -
että Johannes käy Messiaan edellä -
Elian hengessä ja voimassa.
Hän oli kääntävä isien lasten puoleen -
ja tottelemattomat vanhurskasten mielenlaatuun.
Lupaus Eliasta toteutui osittain jo Johannes Kastajassa.
Messias-lupauksetkin toteutuvat kahteen kertaan.
Jeesus tuli ensimmäisen kerran Uhrikaritsana -
kärsimään ja kuolemaan maailman syntien puolesta.
Mutta hän palaa Kuninkaana hallitsemaan voimassa.
Matt. 17:sta näkyy, -
että lupaus Eliastakin toteutuu kahdesti.
Ensin tuli Johannes Kastaja Elian hengessä ja voimassa -
valmistamaan tietä Jeesuksen ensimmäiselle tulolle.
Sama henki ja voima ilmestyvät lopun aikana -
valmistamaan tietä Messiaan toiselle tulemukselle.
Katsotaan tuota Malakian lupausta 4. luvun 5. jakeesta: -
"Katso, minä lähetän teille profeetta Elian, -
ennenkuin tulee Herran päivä, se suuri ja peljättävä.
Ja hän on kääntävä... isien sydämet lasten puoleen -
ja lasten sydämet heidän isiensä puoleen, -
etten minä... löisi maata..."
Lupaus Elian tulosta toteutuu siis pääasiassa -
Messiaan paluun yhteydessä.
Tuossa puhutaan Herran suuresta ja peljättävästä päivästä, -
jolloin hän tuomitsee kansat voimassa ja kirkkaudessa.
Lupaus Elian paluusta liittyy pääasiassa Jeesuksen paluuseen.
Kun opetuslapset kysyivät tätä Jeesukselta, hän vastasi: -
"Elia tulee ja asettaa kaiken kohdalleen."
Markuksessa sanotaan ruotsin- kielisen Raamatun mukaan, -
että Elian täytyy tulla ensin.
Kyseessä on tien valmistaminen Herralle, -
niin että ihmiset ovat valmiita, kun hän palaa.
Siksi lopunaikoina -
Herran ikuiset tiet asetetaan kohdalleen.
Jeesus itse antoi apostoleilleen -
pyhille tarkoitetun uskon.
Tuo alkuperäinen usko asetetaan lopunaikoina ennalleen.
Tämä aihe on hyvin kiehtova.
Vuosituhanten aikana osittain muuttunut usko -
palautetaan jälleen ennalleen.
Haluan nyt lainata ruotsalaista tutkijaa Magnus Zetterholmia.
Hän kirjoittaa kirjassaan: -
"Ensimmäisellä vuosisadalla Jeesus-liike muuttui.
Syntyi ei-juutalainen kristillisyys.
Juutalaisen identiteetti ei sopinut yhteen kristillisyyden kanssa.
Se, mikä oli alkanut juutalais- messiaanisena liikkeenä, -
kehittyi sadassa vuodessa uskonnolliseksi liikkeeksi, -
joka kieltää alkuperänsä kaikessa olennaisessa."
Se oli radikaalisti ja ehkä vähän liioitellen sanottu.
Hän korostaa seuraavaa.
Liike, joka oli alunperin juutalainen, -
kehittyi jo apostolien jälkeisen sukupolven aikana uskonnoksi, -
joka ei sopinut enää lainkaan juutalaiseen identiteettiin.
Näin ei ollut alussa.
Luetaan Luukkaan 24. luvusta, -
mitä tapahtui, kun Jeesus oli noussut taivaaseen.
Jae 50: "Sitten hän vei heidät pois, lähes Betaniaan asti, -
ja nosti kätensä ja siunasi heidät.
Ja tapahtui, että hän siunatessaan heitä erkani heistä, -
ja hänet otettiin ylös taivaaseen.
Ja he kumarsivat häntä ja palasivat Jerusalemiin suuresti iloiten.
Ja he olivat alati pyhäkössä ja ylistivät Jumalaa."
Opetuslapset eivät rakentaneet kirkkoa -
eivätkä aloittaneet uutta uskontoa.
Heidän mielestään temppelin menot eivät olleet vanhentuneet.
He eivät aloittaneet uutta uskontoa -
eivätkä rakentaneet temppelin viereen kirkkoa.
He kokoontuivat Apostolien tekojen mukaan temppeliin päivittäin.
Apt. 3. luvussa kerrotaan, -
että opetuslapset osallistuivat temppelin rukoushetkiin.
Katsotaan Apt. 2:42:sta, -
mitä ensimmäisistä opetuslapsista kerrotaan.
"Ja he pysyivät apostolien opetuksessa -
keskinäisessä yhteydessä, leivän murtamisessa ja rukouksessa.
Ja jokaiselle sielulle tuli pelko; -
ja monta ihmettä... tapahtui apostolien kautta.
Ja kaikki, jotka uskoivat... pitivät kaikkea yhteisenä, -
ja he myivät maansa... ja jakelivat kaikille...
Ja he olivat alati, joka päivä, yksimielisesti pyhäkössä..."
Alkuseurakunnan jumalanpalvelus- paikkana oli temppeli.
"...ja mursivat kodeissa leipää -
nauttivat ruokansa riemulla ja sydämen yksinkertaisuudella, -
kiittäen Jumalaa ja ollen kaiken kansan suosiossa."
Jeesuksen ensimmäiset seuraajat olivat kaiken kansan suosiossa.
Mistä kansasta siinä puhutaan?
Jerusalemissa asui pääasiassa juutalaisia.
Juutalaiset kävivät temppelissä ylistämässä Jumalaa.
He olivat hyvin uskonnollisia.
Juuri heidän suosiossaan uskovat olivat.
Apostolien uskonto oli täysin juutalainen ilmiö.
Uskovat kävivät temppelissä, ja muut juutalaiset pitivät heistä.
Nekin, jotka eivät uskoneet, pitivät liikettä hyvänä.
Alkukristillisyys oli yksi juutalaisuuden suuntaus.
Se näkyy kautta Apostolien tekojen.
"Ja Herra lisäsi heidän yhteyteensä joka päivä niitä, -
jotka saivat pelastuksen.
Ja Pietari ja Johannes menivät pyhäkköön -
yhdeksännellä hetkellä, rukoushetkellä."
Kyseessä oli iltapäivän rukoushetki.
Aamuisinkin pidettiin rukoushetki.
Silloin kaikki Jerusalemin jumalaapelkäävät juutalaiset -
menivät temppeliin rukoilemaan.
Myös alkukristityt menivät kuin myös heidän johtajansa.
Pietari ja Johanneshan olivat Jeru- salemin seurakunnan tukipylväitä.
Johtajat kävivät edellä -
ja osallistuivat temppelissä juutalaisten rukoushetkeen.
Niin toimi Jerusalemin alkuseurakunta.
Luvusta 10 eteenpäin kerrotaan, -
Pietarin kutsusta Korneliuksen kotiin.
Silloin tuli uskoon ensimmäinen ei-juutalainen.
Helluntaina uskoon tulleet 3000 ihmistä, olivat juutalaisia, -
jotka olivat tulleet kautta maailman Jerusalemiin -
viettämään juhlaa Mooseksen opetuksen mukaan.
He kuulivat ensimmäisenä opetus- lasten julistaman evankeliumin -
ja tulivat Jeesuksen seuraajien yhteyteen.
Heistä Jerusalemin seurakunta koostui.
Myös Apt. 21:ssä näkyy -
Jerusalemin seurakunnalle luonteenomainen piirre.
Ehkä juuri siinä asiassa -
ensimmäiset opetuslapset erosivat myöhemmästä kirkosta eniten.
Luukas kirjoittaa Apt. 21:17:ssä Paavalin saapumisesta Jerusalemiin.
"Saavuttuamme Jerusalemiin veljet ottivat meidät iloiten vastaan.
Seuraavana päivänä Paavali meni meidän kanssamme Jaakobin tykö..."
Jaakob oli Jerusalemin seurakunnan johtaja.
"... ja kaikki vanhimmat tulivat sinne saapuville.
Ja kun hän oli heitä tervehtinyt, kertoi hän... kaikki, -
mitä Jumala hänen palveluksensa kautta -
oli tehnyt pakanain keskuudessa.
Sen kuultuaan he ylistivät Jumalaa ja sanoivat Paavalille: -
'Sinä näet... kuinka monta tuhatta juutalaista on tullut uskoon..."
Kreikan sana on "myriades", joka tarkoittaa kymmeniätuhansia.
Uskoon oli tullut kymmeniätuhansia juutalaisia.
Tuolloin Jerusalemissa asui 70 000-120 000 juutalaista.
Jos uskoon oli tullut kymmeniätuhansia, -
seurakunnassa oli vähintään 30 000 jäsentä, -
merkittävä osuus Jerusalemin asukkaista.
He olivat tulleet yhden sukupolven aikana Jeesuksen opetuslapsiksi.
Apt. 21:19: -
"'Sinä näet... kuinka monta tuhatta juutalaista on tullut uskoon, -
ja he ovat kaikki lainkiivailijoita."
Voi sentään!
Mehän olemme oppineet jo äidinmaidossa, -
että Jeesus tuli poistamaan lain.
Ilmeisesti asia ei kuitenkaan ollut niin, -
koska Jeesuksen itsensä opettamat apostolit noudattivat lakia.
Se ei ehkä tule mieleen, -
kun puhutaan Apostolien tekojen kristillisyyteen palaamisesta -
tai alkuseurakunnan mallista.
Kaikki elivät silloin tarkasti lain mukaan.
Kirkossa lakattiin vähitellen noudattamasta lakia, -
kun Mooseksesta luovuttiin.
Asia liittyy lupaukseen Elian tulosta.
Luetaan Malakiasta lupausta edeltävä jae.
Mal. 4:4: "Muistakaa minun palvelijani Mooseksen laki, -
jonka minä Hoorebilla hänelle säädin -
koko Israelia varten käskyiksi ja oikeuksiksi.
Katso, minä lähetän teille profeetta Elian, -
ennenkuin tulee Herran päivä...
Ja hän on kääntävä... isien sydämet lasten puoleen -
ja lasten sydämet heidän isiensä puoleen..."
Tässä puhutaan sekä Mooseksesta että Eliasta.
He olivat molemmat Jeesuksen seurassa ilmestysvuorella.
Elian ja Mooseksen välillä ei ole ristiriitaa.
Jae 4 on Vanhan testamentin viimeisiä jakeita -
ennen Matteuksen evankeliumia.
Eikö Jumalan olisi pitänyt kehottaa unohtamaan Mooses, -
koska oli tulossa jotain uutta, joka ei liittynyt Moosekseen.
Sen sijaan Malakiassa lukee: "Muistakaa... Mooseksen laki."
Ja alkuseurakunta muisti Mooseksen lain.
He olivat kaikki lainkiivailijoita.
Nykykristittyjen mielestä se on varmasti mullistavaa.
Silti se kuuluu pyhille annettuun uskoon.
Aihe on hyvin kiistanalainen.
Pohdimme kysymystä tässä Alef-kurssissa.
Katsotaan Matteuksen lukua 5.
Sieltä löytyy Vuorisaarna, ehkä koko historian tärkein saarna, -
jonka Jeesus piti opetuslapsilleen.
Autuaaksijulistusten jälkeen jakeessa 17 lukee: -
"Älkää luulko, että minä olen tullut -
lakia tai profeettoja kumoamaan; -
en minä ole tullut kumoamaan, vaan täyttämään.
Sillä totisesti minä sanon teille: kunnes taivas ja maa katoavat, -
ei laista katoa pieninkään kirjain...
ennenkuin kaikki on tapahtunut.
Sentähden, joka purkaa yhdenkään näistä pienimmistä käskyistä -
ja sillä tavalla opettaa ihmisiä, -
se pitää pienimmäksi taivasten valtakunnassa kutsuttaman; -
mutta joka niitä noudattaa ja niin opettaa, -
se pitää kutsuttaman suureksi taivasten valtakunnassa.
...ellei teidän vanhurskautenne ole paljoa suurempi -
kuin kirjanoppineiden... niin te ette pääse taivasten valtakuntaan."
Laista ei katoa pieninkään piirto, -
ennen kuin taivas ja maa katoavat.
Näin Jeesus opetti seuraajiaan.
Puhumme tästä myöhemmin lisää.
Tämä usko asetetaan ennalleen, ennen kuin Jeesus palaa.
Siitä on jännittävä lukea. Puhumme siitä lisää.
Joidenkin mielestä Apostolien tekojen aikaan ei voida palata.
Kelloa ei voi kääntää taaksepäin.
Mutta Jeesus itse sanoo, että niin täytyy tapahtua.
Elian täytyy tulla ensin ja asettaa kaikki kohdalleen, -
koska Jeesus haluaa meidän olevan valmiita, kun hän paluu.
Hän ei halua omiensa keskuuteen uutta uskontoa.
Hän haluaa, että meillä on sama usko, jonka hän antoi pyhille -
eläessään maan päällä.
Toivottavasti kiinnostut tutkimaan -
uskomme juutalaisia juuria.
Siitä lisää myöhemmin. Kiitos mukanaolosta.
Kurssin voi myös tilata kirjana -
kotisivultamme jerusalemsmurar.se.
Siunausta sinulle! Shalom!
Suomennos: Annamari Kortelainen